अंतरराज्यीय मटका किंग के पांच सहयोगी बिष्टुपुर से गिरफ्तार, जेल
जमशेदपुर | बिष्टुपुरपुलिस ने रविवार को अंतरराज्यीय मटका किंग सह धातकीडीह निवासी मो. इकबाल के पांच सहयोगियों को धातकीडीह से गिरफ्तार किया है। उनके पास से 38 हजार रुपए नकद समेत मटका खेलाने वाली रसीदें भी बरामद की गई है। गिरफ्तार लोगों में शहबाज खान, मो. मजहर, मो. रियाज खान, साजिद खान और शमीम हुसैन सभी धातकीडीह निवासी हैं, जिन्हें जेल भेजा गया है। बिष्टुपुर पुलिस ने आरोपियों पर नकेल कसते हुए ठोस साक्ष्य धाराएं लगाई है। इस संबंध में अवर निरीक्षक हरेंद्र कुमार दुबे के बयान पर थाने में मामला दर्ज किया गया है।
bho_Deva hin_Deva